CELEX: 62011TN0486
Language: lt
Date: 2011-09-02 00:00:00
Title: Byla T-486/11: 2011 m. rugsėjo 2 d. pareikštas ieškinys byloje Telekomunikacja Polska prieš Komisiją

19.11.2011   
            
            
               LT
            
            
               Europos Sąjungos oficialusis leidinys
            
            
               C 340/27
            
         2011 m. rugsėjo 2 d. pareikštas ieškinys byloje Telekomunikacja Polska prieš Komisiją
   
   (Byla T-486/11)
   2011/C 340/56
   Proceso kalba: anglų
   
      Šalys
   
   
      Ieškovė: Telekomunikacja Polska SA (Varšuva, Lenkijos Respublika), atstovaujama advokatų M. Modzelewska de Raad, P. Paśnik, S. Hautbourg, QC C. Vajda ir baristerio A. Howard
   
      Atsakovė: Europos Komisija
   
      Reikalavimai
   
   
               —
            
            
               Panaikinti visą 2011 m. birželio 22 d. Komisijos sprendimą C(2011) 4378 galutinis; nepatenkinus šio reikalavimo
            
         
               —
            
            
               panaikinti visą ginčijamo sprendimo 2 straipsnį; arba, nepatenkinus šio reikalavimo,
            
         
               —
            
            
               sumažinti jame nurodytą baudą ir
            
         
               —
            
            
               įpareigoti Komisiją padengti bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi penkiais teisės pagrindais.
   
               1.
            
            
               Pirmasis ieškinio pagrindas susijęs su
               
                           —
                        
                        
                           teisės ir motyvavimo klaida nenurodant jokio teisėto intereso tęsti tyrimą ir priimti sprendimą dėl pažeidimo, susijusio su praeityje padarytais veiksmais.
                        
                     
         
               2.
            
            
               Antrasis ieškinio pagrindas susijęs su
               
                           —
                        
                        
                           tuo, kad ginčijamo sprendimo 2 straipsniu pažeidžiamas Europos žmogaus teisių konvencijos (EŽTK) 6 straipsnis ir (arba) Europos Sąjungos pagrindinių teisių chartijos (Chartija) 47 straipsnis tiek, kiek viešojo administravimo subjektui, būtent Komisijai, nustatoma našta nuspręsti dėl kaltinimo pagrįstumo baudžiamosiose bylose, o ne nepriklausomam teismui, kuris laikosi 6 straipsnio garantijų.
                        
                     
         
               3.
            
            
               Trečiasis ieškinio pagrindas susijęs su
               
                           —
                        
                        
                           tuo, kad 2 straipsnis negalioja, nes Komisija neatsižvelgė į ieškovės teises į gynybą administracinėje procedūroje, nepateikdama savo pozicijos dėl sunkinančių ir lengvinančių aplinkybių apskaičiuojant baudą.
                        
                     
         
               4.
            
            
               Ketvirtuoju ieškinio pagrindu siekiama, kad
               
                           —
                        
                        
                           būtų sumažinta bauda tiek, kiek Komisija padarė pažeidimo sunkumo vertinimo klaidą ir pažeidė proporcingumo principą, nustatydama pagrindinę baudos sumą:
                           
                                       a)
                                    
                                    
                                       nebuvo atsižvelgta į tai, kad pažeidimas apėmė skirtingus veiksmus, kurių trukmė ir intensyvumas skyrėsi;
                                    
                                 
                                       b)
                                    
                                    
                                       vertinimo klaidos nustatant, kad pažeidimas turėjo realių neigiamų pasekmių konkurencijai ir vartotojams atitinkamoje rinkoje.
                                    
                                 
                     
         
               5.
            
            
               Penktuoju ieškinio pagrindu siekiama, kad
               
                           —
                        
                        
                           bauda būtų sumažinta tiek, kiek Komisija neteisingai ir neadekvačiai neatsižvelgė į lengvinančias aplinkybes:
                           
                                       a)
                                    
                                    
                                       nebuvo atsižvelgta į kompensuojančias priemones, kurių ėmėsi ieškovė darydama dideles investicijas siekdama pagerinti plačiajuosčio ryšio infrastruktūrą Lenkijoje konkurentų ir vartotojų naudai;
                                    
                                 
                                       b)
                                    
                                    
                                       nebuvo pripažintas savanoriškas pažeidimo nutraukimas;
                                    
                                 
                                       c)
                                    
                                    
                                       nebuvo atsižvelgta į ieškovės pateiktą pasiūlymą dėl veiksmų.